O grupare naționalistă din Timișoara vrea să reducă numărul etnicilor romi din vestul țării. Pentru asta, a luat o decizie surprinzătoare: oferă premii în bani familiilor care nu mai fac copii!

Naționaliștii Autonomi Timișoara intenționează să dea 300 de lei fiecărei femei de etnie romă care dovedește cu un act medical că a fost sterilizată în 2013.

„Oferim o recompensă de 300 de lei fiecărei femei țigănci, din zona Banatului, ce poate prezenta un act medical care să dovedească că s-a supus voluntar unei operații de sterilizare în anul 2013.Dacă nu-și pot educa progeniturile pentru a nu mai fi o povară a societății românești, noi le oferim GARANTAT 300 de lei pentru operația de sterilizare voluntară efectuată în anul 2013”, se precizează pe site-ul grupării.

Oferta este cât se poate de serioasă, iar cele interesate sunt așteptate să ia legătura prin e-mail cu Naționaliștii Autonomi. Naționaliștii Autonomi sunt o grupare radical-politică a tineretului, printre ale cărei obiective se numără „rezolvarea urgentă a problemei țigănești”, dar și „conservarea genotipului rasial, a patrimoniului genetic moștenit de la strămoșii noștri, ca parte integrantă a identității noastre”.